b'\n_START_ARTICLE_\nPop rock\n_START_PARAGRAPH_\nPop rock glasbena zvrst se je pojavila v osemdesetih letih, saj so v sedemdesetih bolj lo\xc4\x8devali glasbo na pop ali rock. Vsebuje elemente obeh zvrsti: od popa spevne refrene, od rocka zvok kitare in solisti\xc4\x8dne vlo\xc5\xbeke. Nekak\xc5\xa1na predzgodovina ali pionirji te zvrsti sta vsekakor skupini ABBA in The Beatles._NEWLINE_V Sloveniji se je predvsem v osemdesetih, pa tudi v devetdesetih letih veliko izvajalcev opredelilo za to zvrst, saj so z etiketo pop rock glasbeni ustvarjalci mnenja, da bodo ugajali naj\xc5\xa1ir\xc5\xa1im mno\xc5\xbeicam. Tipi\xc4\x8dna slovenska pop rock skupina je Pop Design._NEWLINE_Pop rock je izredna \xc5\xa1iroka glasbena opredelitev in lo\xc4\x8dimo ogromno podzvrsti \xe2\x80\x93 vsem pa je enotna ena in edina pot: komercialni uspeh. Ta zvrst pobira drobce iz drugih stilov in jih \xc5\xbeanrsko prilagojene vstavlja v svojo strukturo, da na tak\xc5\xa1en na\xc4\x8din najbolje slu\xc5\xbei osnovnemu namenu. Pop rock skladbe imajo po navadi zelo prepoznavne uvode, katerih cilj je ta, da pritegnejo radijskega poslu\xc5\xa1alca k poslu\xc5\xa1anju cele skladbe. To je miselnost slehernega pop producenta. Druga pomembna lastnost je refren, ki mora biti grajen na \xc4\x8dim manj akordih, a mora imeti \xc4\x8dim bolj poslu\xc5\xa1ljivo melodi\xc4\x8dno linijo, ki si jo potencialni kupec/poslu\xc5\xa1alec zapomni \xc5\xbee ob prvem poslu\xc5\xa1anju._NEWLINE_Standardna struktura pop rock skladbe je: uvod - dve kitici - refren - solo (melodi\xc4\x8dna kitica) - kitica - dva refrena. Nedolgo nazaj so se tovrstne skladbe skoraj praviloma kon\xc4\x8devale s fade outom (to je glasbeni strokovni izraz za postopno sti\xc5\xa1evanje skladbe, dokler ne nastopi ti\xc5\xa1ina). Pri pop rocku gre za ne\xc5\xa1tetokrat preigrane kombinacije akordov, zato je skoraj nemogo\xc4\x8de definirati, kaj je plagiat in kaj podobnost, vse obstoje\xc4\x8de je namre\xc4\x8d \xc5\xbee zdavnaj iz\xc4\x8drpano.'